Toshkent viloyatining Chirchiq shahrida qotillik yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda. Qayd etilishicha, 8 mart kuni soat 18.00larda 4-mikrorayon 46-uyda yashovchi, 1965 yilda tug‘ilgan A.P. tanishi, 1962 yilda tug‘ilgan G.O.ning uyida birga spirtli ichimlik iste’mol qilib, kelib chiqqan o‘zaro janjal oqibatida, G.O.ning ko‘krak qismiga pichoq bilan urib jarohat yetkazgan. Natijada G.O. voqea joyida vafot etgan. A.P. qo‘lga olingan.